tartuNLP/wikipedia-smugri-20251201 huggingface dataset:
Catedral Metropolitana de la Asunción de María

Metropolitani Püha Neitsi Maarja Taevasse võtmise katedraal México taevasse on peapiiskopkonna Primada de México peakorter ja asub Plaza de la Constitucióni põhjaküljel Mehhiko pealinna México ajaloolises keskuses. See kuulub maailmapärandi nimistusse alates 1987. aastast.
Templi mõõtmed on ligikaudu 59 x 128 meetrit, kõrgus 67 meetrit. See on üks hispaania Ameerika arhitektuuri silmapaistvamaid teoseid. See ehitati Hispaania katedraalidest inspireeritud Hispaania arhitekti Claudio de Arciniega plaanide kohaselt ümber kiriku, mis püstitati pärast Hispaania Tenochtitláni vallutamist. Tööd algasid 1573. aastal. Sisetööd lõpetati 1667. aastal, välistööd kestsid kuni 1813. aastani.
Dan Burn

Daniel Johnson Burn (sündinud 9. mail 1992 Blythis) on Inglismaa jalgpallur, kes mängib kaitsjana Inglismaa Premier League'i klubis Newcastle United.
Ta alustas klubikarjääri Darlingtonis, mille koosseisus debüteeris ta Inglismaa tugevuselt neljandas liigas 2009. aastal.
2011. aastal liitus Burn Inglismaa kõrgliiga klubiga Fulham. Hooajal 2012–13 mängis ta Fulhamist laenul Inglismaa tugevuselt kolmanda liiga klubis Yeovil Town ja hooaja 2013–14 esimeses pooles Inglismaa esiliiga klubis Birmingham City. Fulhami meeskonnas debüteeris Burn 4. jaanuaril 2014 karikamängus Norwich City vastu. Inglismaa kõrgliigas debüteeris ta sama aasta 18. jaanuaril mängus Arsenali vastu. Alates järgmisest hooajast mängis Burn Fulhamiga Inglismaa esiliigas.
Hooaja 2015–2016 lõpus Burn lepingu äsja Inglismaa esiliigasse tõusnud Wigan Athleticuga. 2017. aastal valiti ta Wigani hooaja parimaks mängijaks. Hooajal 2017–2018 mängis ta klubiga Inglismaa tugevuselt kolmandas liigas. Burn lõi sel hooajal liigas viis väravat ja valiti liiga hooaja sümboolsesse koosseisu.
2018. aasta augustis sõlmis Burn nelja-aastase lepingu Inglismaa kõrgliiga klubiga Brighton &amp; Hove Albion, kuid ta jäi hooaja 2018–19 esimeseks pooleks laenule Wigan Athleticu.
2022. aasta jaanuaris sõlmis ta kahe ja poole aasta pikkuse lepingu Newcastle Unitediga.
Steyr AUG

Steyr AUG (saksa keeles "Armee-Universal-Gewehr" – 'sõjaväe üldrelv') on 1960. aastatel Steyr-Daimler-Puchi disainitud automaatrelv, mida alates 1978. aastast toodab Austria relvatootja Steyr Mannlicher. Relv võeti samal aastal Austria sõjaväes Bundesheer kasutusele nime StG 77 all, kus see vahetades välja senise StG 58, mis oli Steyr-Daimler-Puchi litsentsi alusel toodetud FN FAL.
AUG on "bullpup-"tüüpi modulaarne relv, mida saab lihtsalt rauavahetusega kohandada ümber nii karabiiniks, snaiperrelvaks, püstolkuulipildujaka ja kergekuulipildujaks. AUGi standardne raud on 20-tolline (508 mm), lisaks on saadaval 16-tolline (407 mm) karabiiniraud, 14-tolline (350 mm) ja ka 24-tolline (621 mm) raske raud (HBAR, Heavy Barreled Automatic Rifle ehk raske rauaga automaatrelv), millel on ka kaksjalg. Püstolkuulipilduja variant kasutab 16,5-tollist (420 mm) rauda. AUGil on standardis pooleteistkordse suurendusega Swarovski Optiku teleskoopsihik (HBARil 4-kordne). AUG kasutab 30-padrunilist (5,56x45 mm NATO) läbipaistvast polümeerist salve, kergekuulipilduja variandil 42-padrunilist. Relva pära on tehtud klaaskiu-polüamiidist.
Püstolkuulipildujavariant AUG Para tulistab 9x19 mm padrunitega, kasutab tavalisest automaatpüssist erinevat rauda ja polti, ning Steyr MPi 69/81 püstolkuulipildujate 25- või 32-padrunilist salve. AUG püss on lihtsalt muudetav püstolkuulipildujaks ja vastupidi – vaja on välja vahetada vaid raud ja riiv ning lisada salveadapter.
AUG kasutab Wimmersperg Spz tüüpi kaheastmelist päästikumehhanismi – päästikut pooleldi alla vajutades tulistab relv ühe padruni kaupa, lõpuni alla vajutades täisautomaatselt.
AUG on üks maailma edukamaid "bullpup"-tüüpi relvi – lisaks Austriale on see kasutusele võetud ka Austraalia (toodetud litsentsi alusel kui F88 Austeyr), Argentina, Uus-Meremaa ja Luksemburgi sõjaväes.
Alireza Jahanbakhsh

Alireza Jahanbakhsh Jirandeh (pärsia keeles علیرضا جهانبخش جیرنده‎; sündinud 11. augustil 1993 Jirandehis) on Iraani jalgpallur, kes mängib äärepoolkaitsja või ründava poolkaitsjana Hollandi kõrgliigaklubis Feyenoord ja Iraani jalgpallikoondises.
Iraani kõrgliigas debüteeris ta 2011. aastal Damash Gilani meeskonnas.
2013. aasta juulis liitus ta Hollandi kõrgliiga klubiga N.E.C.. Hooajal 2014–15 mängis ta klubiga Hollandi esiliigas, kus ta lõi 12 väravat.
2015. aasta augustis sõlmis Jahanbakhsh viieaastase lepingu Hollandi kõrgliigaklubiga AZ Alkmaar. Hooajal 2016–17 lõi ta Hollandi kõrgliigas kümme väravat. Järgmisel hooajal lõi ta liigas 21 väravat ja oli sellega Hollandi kõrgliiga hooaja suurim väravakütt. Samal hooajal saavutas AZ-ga Hollandi kõrgliigas kolmanda koha.
2018. aasta juulis siirdus ta Inglismaa Premier League'i klubisse Brighton &amp; Hove Albion. Esimesel hooajal segas ta Inglismaal vigastus ja teise hooaja alguses jättis klubi uus peatreener Graham Potter ta sageli koosseisust välja. Esimese värava õnnestus Jahanbakhsh Inglismaa kõrgliigas lüüa 28. detsembril 2019 mängus Bournemouthi vastu. 1. jaanuaril 2020 lõi ta värava Chelsea vastu ja see värav valiti Inglismaa kõrgliiga kuu parimaks väravaks.
2021. aasta juulis sõlmis ta kolmeaastase lepingu Feyenoordiga.
Iraani jalgpallikoondises tegi Jahanbakhsh debüüdi 2013. aasta oktoobris mängus Tai vastu. Koondisekarjääri esimese värava lõi ta sama aasta 15. novembril, kui kohtuti taas Taiga. Ta on kuulunud Iraani koondisse 2014. aasta maailmameistrivõistlustel, 2015. aasta Aasia meistrivõistlustel, 2018. aasta maailmameistrivõistlustel ja 2019. aasta Aasia meistrivõistlustel.
Strahlkogel

Strahlkogel kõrgusel 3288 m üle merepinna on kõrgeim tipp Larstigi mägedes ("Larstiger Berge") Stubai Alpides Austrias Tirooli liidumaal. Strahlkogel on ka kõrgeim mägi Umhauseni vallas. Selle nimi tuleneb tema suurepärastest valgetest, valgust peegeldavatest kvartskihtidest, mis väidetavalt põhjustavad mäe "kiirgamist" ("strahlen"). Sellel on hästi proportsionaalse, järsu ja terava püramiidi kuju. Strahlkogelile tõusmine on raske ja seetõttu käiakse tipus seda harva, erinevalt naabruses asuvast 3287 m kõrgusest Breiter Grieskogelist. Esimene mäkketõusja oli 1833. aastal Peter Carl Thurwieser, kuid tema marsruut ja tõusu täpsed asjaolud pole teada. 28. augustil 1887 ronisid mäele Ludwig Purtscheller ja Fritz Drasch Salzburgist. Nende marsruut viis piki lääneharja. Tänapäeval on see tavaline marsruut ja kergeim tee tippu jõudmiseks.
Ala.
Strahlkogel asub linnulennult Längenfeldist (Ötztali orus) 5 km kirdes ja Lisentali orus asuvast Lüsensist 7 km lääne-edelas. Mäge ümbritsevad idast ja läänest liustikud. Järsk ja tugevalt lõhestatud Larstigferner idas ulatub kuni 3200 m kõrguseni ning lõunas asub lamedam, kuid laiem Grasstallferner, mis ulatub 3100 m kõrguseni. Selle naabertipud on 3287 m kõrgune Breiter Grießkogel Grasstallferneri ja Grießferneri liustike vahel, Grasstaller Grießkogel (3160 m) silmapaistval Strahlkogeli lääneharjal ja Larstigspitze (3173 m) idas, eraldatud Larstigscharte sälguga (3032 m).
Lähtepunktid ja teed.
Praegune tavaline marsruut Strahlkogelile kulgeb piki lääneharja. Alguspunkt tõusuks on Niederthai küla Ötztali orus 1538 m kõrgusel üle merepinna. Siit kulgeb marsruut lõunasse Grasstallsee järveni, siis mägituurina Grasstallferneri liustikul itta (proovida saab ainult õige varustuse ja kogemustega) ja piki lääneharja, mis nõuab tippu ronimiseks lõiguti UIAA järke II–III. Kirjanduse andmetel võtab tõus aega umbes viis tundi. Strahlkogelile võib siiski tõusta ka väga raskete ronimisteede kaudu mööda lõunakülge ja mööda kagupiirkonda. Selle lähenemise alguspunktiks on Winnebachsee hütt (2362 m) Gries im Sulztal kohal.
Gustavo Adolfo Bécquer

Gustavo Adolfo Dominguez Bastida Claudio (17. veebruar 1836 Sevilla – 22. detsember 1870 Madrid) oli hispaania romantistlik luuletaja ja proosakirjanik. 
Teda kui hilist romantikut on seostatud ka postromantilise liikumisega. Kuigi ka eluajal oli ta üsna tuntud, saavutas ta tänapäevase prestiiži alles pärast surma ja seda, kui kõik ta kirjutised olid trükis ilmunud.
Nikolai Kuznetsov (admiral)

Nikolai Kuznetsov (vene keeles "Николай Герасимович Кузнецов"; 11. juuli/24. juuli 1904 Medvedki – 6. detsember 1974 Moskva) oli Nõukogude Liidu mereväeohvitser, Nõukogude Liidu laevastikuadmiral.
Ta sündis aastal 1904 Medvedkis Veliki Ustjugi maakonnas Vologda kubermangus (praeguse haldusjaotuse järele Kotlase rajoonis Arhangelski oblastis).
Fiidel

Fiidel (vanaülemsaksa keeles "fidula", keskülemsaksa keeles "fidel, fyddel, videl"; inglise keeles "vielle"; prantsuse keeles "viele, vielle"; ladina keeles "viela, viella") oli keskajal Euroopas laialdaselt levinud poogenkeelpill.
Kirjeldus.
Fiidel sarnanes tänapäevase viiuliga, kuid oli mõnevõrra pikema ja sügavama kerega. Sellel oli tavaliselt kvint- ja kvarthäälestuses viis kuni seitse soolest valmistatud keelt, frontaalsed häälestusnupud ning ovaalne või number 8 kujuline kõlakast, millel olid C-kujulised resonantsavad. Moraavia Hieronymus kirjeldab 13. sajandil fiidli kõige sagedamini kasutatavaid häälestusi (alustades burdoonkeelest, mis antud sulgudes):
(d-)G-g-d'-d'
(d-)G-g-d'-g'
(G-)G-d-c'-c'
Fiidel oli trubaduuride ja menestrelide kõige olulisem muusikariist. Tänapäeval kuuleb fiidlimängu varajase muusika ansamblite esituses. Fiidlimängu põhipilliõppena saab kõrgkooli tasemel õppida ainult Schola Cantorum Basiliensises Baselis.
Ajaloost.
Keskajal oli fiidel rebeki kõrval tähtsaim poogenkeelpill ja juba keskajal oli fiidel lameda põhjaga ja esiküljel asetsevate häälestusnuppudega, erinedes seega ümarapõhjalisest ja külgmiste häälestusnuppudega rebekist. Poognad olid neil sarnased, painutatud kepist, mida mõlemast otsast kinnitatud hobusejõhvide kimp pinges hoidis.
Fiidel on kirjalikes ja pildilistes allikates leitav alates 11. sajandist. 12. sajandil on fiidleid kujutatud sageli kirikute portaalidel Johannese ilmutuse raamatu 24 vanema muusikariistadena. 15. sajandil arenes fiidlist "lira da braccio", millel olid lisaks viiele viisikeelele sõrmlaua kõrval kaks burdoonkeelt. Selle häälestus oli d-d′-g-g′-d′-a′-e″.
Fiidlist arenenud 15. sajandi "viola da braccio" sarnanes juba väga tänapäevase viiuliga, mis laseb fiidlit vaadelda viiuli ühe eelkäijana. Ida-Euroopa rahvamuusikas on fiidli üheks järglaseks "husle" ja 19. sajandi Poola rahvapill "suka", mida on alates 1990. aastatest Poolas uuesti tootma hakatud.
Kirill Šamalov

Kirill Nikolajevitš Šamalov (vene keeles Кирилл Николаевич Шамалов; sündinud 22. märtsil 1982) on Venemaa ettevõtja, Katerina Tihhonova endine abikaasa ja Venemaa presidendi Vladimir Putini endine väimees. Ta on olnud Venemaa valitsuse majandusnõunik. Ta on Bank Rossija kaasomaniku Nikolai Šamalovi noorem poeg. Kirill Šamalov on naftaettevõtte Sibur asepresident.
Salesaagrai

Salesaagrai ("Anoxypristis cuspidata") on kõhrkala, kes kuulub railaadsete ("Batoidea") ülemseltsi saagrailaste ("Pristidae)" sugukonda. Varem liigitati ta perekonda "Pristis", nüüd on ta ainus elav liik perekonnast "Anoxypristis". 
Saagrailastele on iseloomulik pikk kitsas lapiku kujuga rostrum. Seda ääristavad teravad hambad, mis meenutavad sae hambaid ja mida kasutatakse saakloomade tapmiseks. Salesaagrai elab Vaikse ookeani lääneosas. Ta võib kasvada kuni 3,5 m pikkuseks. ICUNi andmetel on salesaagrai kriitilises seisundis liik.
Kirjeldus.
Salesaagrai võib teadaolevalt kasvada 3,5 m pikkuseks, kuigi on kinnitamata andmeid 6–8 m pikkuste isendite kohta. Esimesel eluaastal võib kehapikkus olla 83–155 cm, teisel eluaastal 118–164 cm, kolmandal eluaastal 182–247 cm, neljandal 227–302 cm, viiendal 298–300 cm ja kuuendal 316–338 cm. Tal on haitaoline keha ja lapik pea. Rostrum on suhteliselt väike. Rostrumi pikkus on 9–39% ("standard rostrum length", mõõdetuna hammasterea algusest) või 12–41% ("total length", mõõdetuna rostrumi baasist) saagrai kogupikkusest. Selle laius hammasterea algusest mõõdetuna on keskmiselt 8–15% pikkusest. Rostrumi kummalgi küljel on 16–33 hammast. Hambad on lamedad ja lühikesed, labida- või konksukujulised. Salesaagrail on väiksed kolmnurksed rinnauimed. Pärakuuim puudub.
Levila ja elupaik.
Salesaagrai elab Vaikse ookeani lääneosas. Teda leidub Austraalia põhjarannikul ning India, Bangladeshi, Indoneesia, Malaisia, Myanmari, Paapua Uus-Guinea, Sri Lanka, Vietnami, kohati ka Iraani ja Hiina vetes. Arvatakse, et nad võivad elada ka Lõuna-Korea rannikuvetes ja Araabia meres. Salesaagrai on peamiselt bentopelaagiline rannikuliik ja elab kuni 40 m sügavusel. 
Eluviis.
Salesaagrai saab suguküpseks harilikult 2–3-aastaselt, isaste kehapikkus on selleks ajaks umbes 200 cm, emastel 230 cm. Vanim dokumenteeritud salesaagrai on olnud 9-aastane, kuid arvatakse, et nad võivad elada kuni 27-aastaseks. Pesakonnas on 12–16 maimu. Salesaagrai toitumise kohta on vähe andmeid. Vaatlusandmete põhjal on teada, et ta sööb seepiaid, kalmaare ja mitmesuguseid kalu.
Tino Kadewere

Tinotenda Kadewere (sündinud 5. jaanuaril 1996 Harares) on Zimbabwe jalgpallur, kes mängib ründajana Hispaania kõrgliigaklubis Mallorca ja Zimbabwe jalgpallikoondises.
Ta alustas klubikarjääri Zimbabwe klubis Harare City.
2015. aastal asus ta mängima Rootsi kõrgliigaklubis Djurgårdens IF. 2018. aasta hooaja kaheteistkümne esimese mänguga lõi Kadewere Rootsi kõrgliigas kaheksa väravat.
2018. aasta juulis sõlmis ta nelja-aastase lepingu Prantsusmaa esiliigaklubiga Le Havre. Hooajal 2019–20 lõi ta Prantsusmaa esiliigas 20 väravat ja oli sellega liiga suurim väravakütt.
2020. aasta jaanuaris sõlmis ta lepingu Prantsusmaa kõrgliigaklubiga Lyoni Olympique, kuid jäi ülejäänud hooajaks veel laenule Le Havre'i. Prantsusmaa kõrgliigas debüteeris ta Lyoni meeskonnas 11. septembril 2020 mängus Bordeaux' Girondinsi vastu ja lõi liigas esimese värava sama aasta 18. oktoobril mängus RC Strasbourgi vastu. 2022. aasta augustis läks ta Lyonist laenule Mallorcasse.
Zimbabwe jalgpallikoondises debüteeris Kadewere 2015. aastal. Koondisekarjääri kaks esimest väravat lõi ta 9. juunil 2018 COSAFA karika mängus Sambia vastu. Ta on kuulunud Zimbabwe koondisse 2017., 2019. ja 2022. aasta Aafrika rahvaste karikavõistlustel.
Radioaktiivrida

Radioaktiivrida on radioaktiivsel lagunemisel üksteisest järjestikku tekkivate nukliidide jada. See kujuneb, kui ühe nukliidi lagunemisel tekib teine nukliid, mis on samuti radioaktiivne, teisest kolmas jne kuni stabiilse tuumani. Uued nukliidid moodustuvad alfa- ja beetalagunemise teel. Igal alfalagunemisel väheneb nukliidi massiarv 4 ühiku võrra (beetalagunemisel see ei muutu). Nukliidide massiarvu saab siis esitada kujul formula_1, kus formula_2 on naturaalarv ja formula_3 (massiarvu neljaga jagamisel tekkiv jääk) saab olla kas 0, 1, 2 või 3. Niisiis saab esineda neli radioaktiivset rida: 
Ajalooliselt ja ka praktiliselt on neist tähtsad kolm: uraani-, aktiiniumi- ja tooriumirida, mida nimetatakse looduslikeks ridadeks. Neptuuniumirea radionukliide looduses (enam) ei leidu, välja arvatud vismut-209 (tänu oma ülipikale poolestusajale 1,9×1019 aastat), mis laguneb talliumiks-205.
Aktiiniumi- ja raadiumirea nimetused pärinevad ajast, kui rea esimesteks liikmeteks peeti vastavaid nukliide.
Tooriumirida

Tooriumirida on üks kolmest nukliidide loomulikust radioaktiivreast. Selle rea nukliidide massiarv (tuuma prootonite ja neutronite koguarv) on esitatav kujul formula_1 (kus formula_2 on naturaalarv). Rida on nimetatud tooriumi-232 järgi (formula_3). Igal lagunemisel väheneb massiarv 4 võrra (alfalagunemine) või muutub prootonite ja neutronite vahekord tuumas (beetalagunemine). Rida lõpeb stabiilse plii isotoobiga 208Pb. 
Radioaktiivsete lagunemiste rida algab tegelikult plutooniumi isotoobist 244Pu, kuid et seda esineb looduses väga vähe, nimetatakse rida üldiselt nukliidi 232Th järgi.
Tõnis Timmusk

Tõnis Timmusk (sündinud 7. jaanuaril 1959 Tallinnas) on eesti molekulaarbioloog.
Haridus.
Lõpetas Tallinna 7. Keskkooli 1977, TRÜ bioloogia-geograafiateaduskonna geneetik-tsütoloogi erialal 1982, Karolinska Instituudi (Stockholm) meditsiiniteaduste eriala doktorantuur 1991–1994; täiendõpe Helsingi Ülikoolis neurobioloogia 2000. Filosoofiadoktor meditsiiniteaduste alal 1994 (Karolinska Instituut, Stockholm) " Structure and regulation of neurotrophin and their low-affinity receptor genees", juhendaja Madis Metsis)., 
Töökäik.
ENSV/Eesti TA Keemilise ja Bioloogilise Füüsika Instituudi molekulaargeneetika labori nooremteadur 1985–1991; TTÜ: geenitehnoloogia instituudi molekulaarbioloogia professor ja õppetooli juhataja 2002–2013, Wellcome Trusti vanemteadur 2003–2008, geenitehnoloogia instituudi uurija-professor 2013–2015, professor 2016, keemia ja biotehnoloogia instituudi professor 2017-…, 
Teadustöö mujal.
Helsingi Ülikooli Biotehnoloogia Instituudi külalisteadur 1991; Karolinska Instituudi (Stockholm) teadur 1991–1995, Rootsi Meditsiiniuuringute Fondi abiprofessor 1995–1996; Uppsala Ülikooli Biomeditsiini Keskuse (BMC), Neurobioloogia Instituudi, Rootsi Meditsiiniuuringute Fondi abiprofessor 1996–1999 Helsingi Ülikooli Biotehnoloogia Instituudi vanemteadur 1999–2001; , Helsingi Ülikooli neurobioloogia dotsent (Dr. Hab.), 2000; Helsingi Ülikooli Biotehnoloogia Instituudi, Soome Akadeemia vanemteadur 2001–2003; Tokio Waseda Ülikooli külalisõpetlane 2013; Iisrael Weizmann Institute of Science, Department of Biomolecular Sciences külalisprofessor 2019. , 
Teadustöö põhisuunad.
Biokeemia – geeniregulatsioon närvisüsteemis, neurotroofsed faktorid, närvirakkude determinatsioon ja diferentseerumine; biomeditsiin, füsioloogia – närvisüsteemi haiguste molekulaarsed mehhanismid
Avaldanud üle 90 artikli rahvusvahelistes eelretsenseeritavates ajakirjades. juhendanud 40 magistritööd ja 10 doktoritööd. ,
Alexander De Croo

Alexander De Croo (sündinud 3. novembril 1975 Vilvoordes) on Belgia ettevõtja ja poliitik, 1. oktoobrist 2020 Belgia peaminister. 
2009–2012 oli ta erakonna Flaami Liberaalid ja Demokraadid (Open VLD) esimees ning detsembrist 2018 septembrini 2020 Belgia asepeaminister ning rahandus- ja arenguabiminister.
Eesti mõjukad

"Eesti mõjukad" on alates 2015. aastast igal aastal Eesti Päevalehe, LP ja Delfi koostatav edetabel sajast kõige mõjukamast eestlasest. 
Seni on igal aastal mõjukate hulka kuulunud Marju Lauristin, Jüri Ratas, Kersti Kaljulaid ja Margus Linnamäe. 2020. aastal valiti Eesti kõige mõjukamaks inimeseks Martin Helme – EKRE esimees ja rahandusminister. 2021. aastal valiti mõjukaimaks Tallinna linnapea Mihhail Kõlvart. 2022. ja 2023. aastal pälvis tiitli peaminister Kaja Kallas.
2020. aasta edetabel.
"Vanused on toodud 2020. aasta lõpu seisuga.
Rainer Rahasepp

Rainer Rahasepp (sündinud 8. jaanuaril 1976 Petseris) on Eesti politseinik, kirjanik ja luuletaja.
2020. aasta algul ilmus temal esimene luulekogu "Päike pesitseb me põues".
Elukäik.
Raineri esivanemad on pärit Setomaalt. Tema isa vanemad ja isa (Enn Rahasepp) elasid Koss'olka külas (Paul Rahasepp, Kossolka leelokoori pillimees; Nati Rahasepp, laulis Kossolka leelokooris (oli ka eestlaulja) ning kirjutas koorile ka mitmeid laulusõnu. Ema vanemad ja ema (Maria Rahasepp, Põlva Seto Seltsi asutaja) elasid Molodovitsa külas.
Rainer Rahasepp sündis Petseris. 1981. aastal tulid vanemad Värskasse elama (käis Värska lasteaias). Pärast vanemate lahutust kolis ema lastega Põlva lähedal asuvasse Peri külla ja mõne aja pärast Lintesse. Rainer õppis Naha Algkoolis. Peale seda Räpina Keskkoolis ning lõpetas selle 1994. Samal aastal siirdus ta vabatahtlikuna aega teenima Kuperjanovi ÜJP. 1995 õppis Meegomäe lahingukoolis allohvitseriks. 1995–1996 õppis Paikuse politseikoolis.
2006. aastal omandas politseilise kõrghariduse Sisekaitseakadeemias. 
Aastatel 1996–2014 töötas ta Põlva politseiprefektuuris, seejärel Lõuna prefektuuri teabebüroos vanemkorrakaitseametnikuna, kus tema põhiülesandeks oli vabatahtlike töö koordineerimine ja korraldamine.
Aastail 2018–2019 töötas ta Tallinnas arendusosakonna ennetuse ja süüteomenetluse büroos juhtiva korrakaitseametnikuna ning arendas vabatahtlike kaasamisvaldkonda. Seejärel töötas lühikest aega piirivalves, patrullpolitseinikuna ning Otepää valla piirkonnapolitseinikuna. 2021.a aprillist töötab ta Kagu politseijaoskonnas rühmajuhina. 
Tegevusest seto keele hoidmisel.
Rahasepp on võtnud enda südameasjaks seto keeles kirjutamise – et seto keele elujõulisus jääks ja areneks. Ta on avaldanud kaks setokeelset luulekogu, millest esimene ilmus 2021.a. Ta kirjutab seto keeles ka lastele. Nii nägid ilmavalgust pere pärimuslikest lugudest (lisaks omapoolsete lugude lisamisega) kaks lasteraamatut, mis on nii seto kui eesti keeles. Kuna Raineri vanaisa Paul pidas mesilasi, siis sellest ajendatuna ilmus temal nii seto kui ka eesti keeles veel ka lasteraamat „Mesilane Jako.“ Kirjaniku loomingut on korduvalt avaldanud ka setokeelne Täheke ning 2023.a nr 7-8 kirjakeelses Tähekeses ilmus lugu „Volli ja saunavihakene.“
09.10.2024.a toimus XIV Seto Kongress, mil Rahasepp sai saadikuna enim hääli ning osutus valituks Vanemate Kogusse. 13-liikmeline Vanemate Kogu valis Rahasepa Seto Kongressi Vanemate Kogu peavanemaks. Koostöös Võrokeste Kongressi Vanemate Kogu peavanemaga vedas ta eest petitsiooni „Seto, võru, mulgi ja tartu keel lõunaeesti piirkonnakeeleks“, mis anti pidulikult üle riigikogu esimehele 22.04.2025.a. 
Skandaalid.
Õhtulehe andmetel mõnitas purjus Rainer koos kolleegidega politseist 1999. aasta 5. aprilli öösel baarikülastajaid. 3. mai määras politseiamet politseinikele karistused pärast distsiplinaarjuurdlust, Rainer sai noomituse ning jäi aastaks ilma teenistusstaaži lisatasust.
Isiklikku.
Ta on abielus Aveli Rahasepaga, neil on tütar Andra ja poeg Ranno.
Äge neerukahjustus

Äge neerukahjustus (ÄNK) on järsk neerufunktsiooni halvenemine, mille tagajärjel väheneb glomerulaarfiltratsiooni kiirus (GFR) ning suureneb plasma kreatiniini ja uurea sisaldus. ÄNK tekib neerude hüpoperfusiooni, akuutse kuseteede obstruktsiooni või neerude parenhüümi või interstitsiaalse koe patoloogiliste muutuste tulemusena.
Diagnoosimine.
ÄNK-i saab diagnoosida, kui esineb vähemalt üks järgmistest leidudest:
Muud neerukahjustuse markerid ei ole laialdaselt kasutusel.
Kliiniline kulg.
ÄNK on suure suremusega haigus. Suremus ulatub 50% ja intensiivravipatsientide seas lausa 80%.
Ravi.
ÄNK-i raviks ja profülaktikaks ei kasutata tänapäeval diureetikume (v.a hüpervoleemia korral) ega madalas doosis dopamiini. Infektsioonide raviks ei soovitata aminoglükosiide, kui on võimalik kasutada vähem nefrotoksilisi ravimeid. Aminoglükosiide võib kasutada normaalse neerufunktsiooniga stabiilsel patsiendil, kuid sel puhul tuleb monitoorida ravimi sisaldust veres.
Ajalugu.
ÄNK-i kirjeldati esmakordselt 1917. aastal sõduritel, kellel esinesid suured traumad. 1950. aastatel arenesid diagnostikavõimalused ja siis hakati ÄNK-i tekkemehhanisme klassifitseerima pre-, post- ja intrarenaalseteks.
Blacki-Scholesi mudel

Blacki-Scholesi mudel või Blacki-Scholesi-Mertoni mudel on matemaatiline mudel optsioonilepingu hindamiseks. Eelkõige hinnatakse mudelis finantsinstrumentide varieerumist ajas. Eeldatakse, et nendel instrumentidel on hindade normaaljaotus. Kasutades seda eeldust ning võttes arvesse teisi olulisi muutujaid, tuletatakse võrrandist ostuoptsiooni hind. 
Notatsioon.
Blacki-Scholesi-Mertoni valem on hinnang Euroopa kõne- ja müügioptsioonide hindadele. Ameerika ja Euroopa optsioonide põhierinevus seisneb selles, et Euroopa optsioone saab täita ainult nende ühel realiseerimiskuupäeval ning Ameerika optsioone võib realiseerida ükskõik millal selle realiseerimiskuupäevani.
Blacki-Scholesi-Mertoni Euroopa ostuoptsiooni valem on
"C"("S"0​,"t")="S"0​"N"("d"1​)−"Ke"−"rN"("d"2​),
kus
formula_1
formula_2
kus
Kreeklased.
„Kreeklased“ on termin, mida kasutatakse optsiooniturul kauplemisega seotud riskide erinevate mõõtmete kirjeldamiseks. Neid nimetatakse kreeklasteks, sest neid tähistatakse kreeka sümbolitega. Optsioonide hindamisel kasutatakse kreeklastest järgmiseid muutujaid: delta, teeta, gamma, vega ja rho. Igal muutujal on temaga seotud number, mis annab kauplejatele informatsiooni optsiooni hinna liikumise või selle riski kohta. Kreeklased arvutatakse hinnamudeli tuletisena.
Delta.
Delta tähistab optsiooni hinna ja 1 dollari suuruse alusvara hinna muutuse määra. Kõneoptsiooni delta vahemik on null ja üks. Müügioptsiooni delta vahemik on null ja miinus üks.
Teeta.
Teeta tähistab optsiooni hinna ja aja muutumise määra ehk aja tundlikkust. Teeta näitab summat, mille võrra optsiooni hind aegumisel iga päeva jooksul väheneb. Näiteks, kui teeta on –0,50, siis langeks optsiooni hind iga mööduva päevaga 50 sendi võrra.
Gamma.
Gamma tähistab optsiooni delta ja alusvara hinna muutumise määra. Gamma näitab summat, mille võrra delta muutub, kui väärtpaberi hind muutuks ühe dollari võrra.
Vega.
Vega tähistab optsiooni väärtuse ja alusvara kaudse volatiilsuse määra. Vega näitab, kuidas optsiooni hind muutub, kui eeldatav volatiilsus muutub 1% võrra.
Rho.
Rho tähistab optsiooni väärtuse ja intressimäära muutuse määra suhet. See tähendab, et kui intressimäärad tõusevad 1% võrra, siis muutub optsiooni hind rho väärtuse võrra. 
Kriitika.
Blacki-Scholesi mudel eeldab pidevat volatiilsust, kuid varasematest aktsiaturu krahhidest on näha, et see eeldus on osutunud valeks. Volatiilsus võib olla püsiv lühikese aja jooksul, kuid pikas perspektiivis pole see kunagi püsiv.
Jaunkalsnava raudteejaam

Jaunkalsnava raudteejaam on raudteejaam Pļaviņase–Gulbene raudteel Madona piirkonna Kalsnava vallas Jaunkalsnavas. 
Jaam asub Pļaviņase raudteejaamast 19 ja Riia jaamast 131 km kaugusel. Jaam on kasutusel ka kaubajaamana. Jaunkalsnavas on kaks perrooni ja neli teed, sealt hargneb ka tee kohaliku piiritusevabriku juurde. 
Jaunkalsnava raudteejaam avati koos raudteega aastal 1903. Toona jäi see Kalsnava kihelkonda Jaunkalsnava mõisa maadele. Varem algasid jaamast harutee, mis viis Arona jõe ääres asuvasse liivakarjääri, ja Aiviekste äärde viiv kitsarööpmeline tee. Tänapäeval algab jaamast 1980. aastatel rajatud Jaunkalsnava–Veseta raudtee, mis viib Veseta raudteejaama.
Peatuses peatuvad Riiast Madonasse sõitvad rongid (mõlemas suunas kaks korda nädalas). Lisaks peatuvad seal Gulbenesse sõitvad rongid. 2019 aastal peatusid need rongid seal 18. mail, 27. juulil ja 7. septembril.
Aastani 2015 eelnes Jaunkalsnavale Spīgana raudteepeatus.
Fondüü

Fondüü (prantsuse keeles "fondue" [fɔ̃dy] 'sulatatud') on Šveitsi roog sulatatud juustudest, mis sisaldab tavaliselt ühte või mitut sorti Emmentali, Vacherini või Gruyère’i juustu. Valmistamisel kuumutatakse valget veini küüslauguga hõõrutud pajas, mida kutsutakse "caquelon"'ks ([kakˈlɔ̃]). Kuumale veinile lisatakse riivitud juust koos vähese maisitärklise, muskaatpähklite või kirsiviinaga. Fondüüd süüakse ühiselt pajast. Söögikohad pakuvad kõrvale kuubikukujulisi koorikuga saiatükikesi, mis on pika varrega kahvli otsa torgatud, et kuuma segu sisse kasta.
Ajalugu.
Legendi järgi pärineb roog 16. sajandist protestantliku ja rooma-katoliku šveitslaste vaheliste võitluste ajast. Pärast vaherahu välja kuulutamist jagasid osapooled sarnast rooga, üks pool pakkus saia ja teine juustu.
Kasu tervisele.
Juust on tervislik allikas kaltsiumile, mida on vaja tugevate luude ja hammaste jaoks. Šveitsi juust on valmistatud lehmapiimast ja on kahvatukollase värvusega. Viil Šveitsi juustu sisaldab 221 milligrammi kaltsiumit, mis on ligikaudu neljandik päevasest kaltsiumivajadusest. 
Loomsed toidud, sealhulgas juust, on valguallikad.  Valku leidub kõikides kehaosades ja see toetab paljusid funktsioone nagu näiteks hapniku transportimist ja energia tootmist. Kuna juust on loomne valguallikas, peetakse seda täielikuks valguks. Täielikud valguallikad sisaldavad kõiki aminohappeid, mida keha valgu saamiseks vajab. Tervislik on tarbida 8 grammi valku 20 kg kehakaalu kohta iga päev. Üks viil Šveitsi juustu sisaldab 7,54 grammi valku.
Šveitsi juust sisaldab rasva, suur osa kogu rasvast on küllastunud. Suure küllastunud rasva sisaldusega dieet võib suurendada südamehaiguste, diabeedi, vähi ja rasvumise riski. Üks viil Šveitsi juustu sisaldab 7,78 grammi üldrasva, millest 4,97 grammi on küllastunud. Sellepärast on soovituslik piirata täisrasvaste piimatoitude ja küllastunud rasvade tarbimist kuni 10 protsendini või vähem kogu kaloraažist, et vähendada haiguste riski.
Kapitali kulukuse määr

Kapitali kulukuse määr (inglise keeles "cost of capital)" on väikseim tulususe määr, mille korral investorid on huvitatud ettevõttesse investeerimisest. Ettevõttesse investeerija ehk investor ehk kapitali omanik on nõus oma raha andma ettevõtte eesmärke teenima alles siis, kui ta saab investeeritud kapitali eest soovitud tasu. 
Kapitali kulukuse määr ehk investori raha kasutamise kulukus sõltub kolmest tegurist:
Kapitali kaasamise hind ettevõtte jaoks sõltub nimetatud kolmest tegurist. Neist esimesed kaks mõjutavad konkreetselt kasutusele võetava finantsallika kulukuse määra. Kolmas mõjutab aga ettevõttes juba kasutuses olevate finantsallikate kulukuse määra.
Kapitali kaalutud keskmine kulukuse määr.
Kuna üldiselt kasutavad ettevõtted samal ajal mitut erinevat finantsallikat, siis kasutatakse mõistet kapitali kaalutud keskmine kulukuse määr (ingl "Weighted Average Cost of Capital – WACC"), mis arvestab kõigi kasutatavate finantsallikate kulukuse määrade kaalutud keskmist.
Kapitali kaalutud keskmise arvutamiseks on vaja teada järgmisi näitajaid:
Oma- ja laenukapitali mahu näitajad peavad olema määratud õiglase väärtusega. Turul noteeritud ettevõtete puhul on selles valemis lihtne rakendada õiglast väärtust ehk turuväärtust. Turul noteerimata ettevõtete puhul on õiglast väärtust rakendada väga keeruline. 
formula_1, kus
formula_2 omakapitali maht
formula_3 laenukapitali maht
formula_4 omakapitali kulukuse määr
formula_5laenukapitali kulukuse määr
formula_6 tulumaksumäär
Viimases valemis on laenukapitali kulukuse määr viidud tulumaksu järgsele kujule. Eestis maksustatakse ettevõtetes kasumit alles selle väljamaksmisel, mitte tekkimisel. Seetõttu võib Eesti kontekstis arvutada kapitali kaalutud keskmise kulukuse määra järgmise lihtsustatud valemiga:
formula_7
Näitlikud novellid

"Näitlikud novellid" (hispaania keeles "Novelas ejemplares") on Miguel de Cervantese 12 novellist koosnev novellikogumik. 
Cervantes kirjutas need novellid aastatel 1590–1612. Trükis ilmus kogumik Madridis 1613. aastal Juan de la Cuesta kirjastamisel. 
"Näitlikke novelle" on peetud Cervantese jutustusliku proosaloomingu üheks olulisemaks saavutuseks "Don Quijote" kõrval.
Algsesse kogumikku kuuluvatest novellidest ilmus eesti keeles esimesena "Koerte kõnelus" 1972. aastal Aita Kurfeldti tõlkes.
2016. aastal ilmus eesti keeles "Näitlike novellide" kogumik, mis sisaldas kaheksat novelli:
Hafelekarspitze

Hafelekarspitze on mägi niinimetatud Põhjaahelikus ("Nordkette") Innsbruckist põhjas, Austrias.
Asukoht ja maastik.
Tipust madalamal ja läänes on "Hafelekari" tipujaam, Nordkette köisraudtee teine lõik kõrgusel 2269 m üle merepinna, kust võib Hafelekarspitzele jõuda mõne minutiga jalgsi metallrada pidi.
Sealt mitte kaugel asub Hafelekari mõõtejaam, mis on Innsbrucki Ülikooli kosmilise kiirguse jälgimisjaam ja ainus omataoline Austrias.
Marsruudid.
Suvel on Hafelekarspitze mägimatkade ja ekskursioonide alguspunkt piki Goethe teed ("Goetheweg") Gleirschspitzele, Mandlspitzele (2366 m), Gleirschtaler Brandjochi sadulale või Rumer Spitzele. Goethe tee idapoolses otsas on Pfeisi hütt Rumer Spitzest põhjas ja madalamal, mida kasutatakse baasina pikemaks marsruudiks "Wilde Bande-Steigi" kaudu "Lafatscher Jochile" (2081 m) ja Hallerangerhausile. Talviti on siin "Skiroute" tipujaamast "Seegrubele" (1905 m), mis on Põhjaaheliku suusaala keskus.
Hüdrauliline juhtivus

Hüdrauliline juhtivus (formula_1; formula_2, formula_3) väljendab kogu taime või tema üksikute organite (leht, oks, vars, juur, juurestik) veetranspordivõimet ehk seda, kui hõlpsalt suudab vesi taimeorganeid läbida. formula_1 on arvutatav veevoolu kiiruse (formula_5; formula_6, formula_7) ning rõhkude või veepotentsiaalide erinevuse (formula_8; formula_9, formula_10) suhtena:
formula_11
Tavaliselt väljendatakse hüdraulilist juhtivust taimeorgani pindalaühiku (lehtede projektsioonipindala, ksüleemi ristlõikepindala jne) kohta. Hüdrauliline juhtivus on takistuse pöördväärtus, mis tähendab, et formula_1 on seda suurem, mida väiksem on takistus veevoolule läbi taimekudede ja vastupidi. Hüdrauliline takistus (formula_13; formula_14) on tuletatud omakorda vastavalt analoogiale Ohmi seadusega. Kõige kiiremini liigub vesi taimes juhul, kui veepotentsiaali gradient on suur ja hüdrauliline takistus väike.
Vedeliku viskoossus.
Hüdrauliliste mõõtmiste puhul tuleb kindlasti arvestada vedeliku viskoossusega, mis sõltub lahustunud ainete sisaldusest. Näiteks kontsentreeritud suhkrulahus on üsna viskoosne ja aeglustab märkimisväärselt voolu.
Jaan Haabjärv

Jaan Haabjärv (sünninimi Jaan Behrsin; 13. juuni 1914 Vastalu talu, Karula, Kaagjärve vald – 6. veebruar 1946 Tallinn) oli eesti laulja (tenor). Haabjärve isa oli lätlane, ema eestlane. 
Õppis 1945. aastast kuni surmani Tallinna Riiklikus Konservatooriumis (Tiit Kuusiku klass). Laulis 1938–46 Estonias, algul kooris, aastast 1943 solistina. 1937–44 osales meeskvartetis Heli 4. 
6. veebruar 1946 jäi Jaan Haabjärvele viimaseks tööpäevaks Estonia teatris. Ta lõpetas ootamatult ise oma õnneliku saatusega lava- ja elutee. 
Isiklikku.
Jaan Haabjärve abikaasa oli baleriin Juta Arg.
Hüdrauliline erijuhtivus

Hüdrauliline erijuhtivus (formula_1; formula_2, formula_3) iseloomustab juhtkudede (siin ksüleem) kui poorse materjali veejuhtevõimet. See on võrdeline kindla pikkuse ja ristlõike pindalaga ksüleemilõiku läbiva vee vooluhulga ja voolu tekitava rõhugradiendi (formula_4, formula_5) suhtega. Seega on formula_1 leitav oksalõigu pikkuse (formula_7, m) ja vastava hüdraulilise juhtivuse (formula_8) korrutamise teel, jagatud ristlõike pindalaga (formula_9):
formula_10
Mida suurem on hüdrauliline erijuhtivus, seda väiksem on tema pöörväärtus – eritakistus (formula_11). Praktikas arvutatakse formula_1 enamasti vastavalt järgmisele valemile:
formula_13
kus formula_1 on hüdrauliline erijuhtivus (formula_15), formula_7 – transporditee pikkus (formula_17) ja formula_9 – maltspuidu ristlõikepindala (formula_15), formula_20 – veepotentsiaalide vahe (formula_21) ja formula_22 – vedeliku dünaamiline viskoossus (ingl. k. "dynamic viscosity"; formula_23).
Vedeliku viskoossus.
Hüdrauliliste mõõtmiste puhul tuleb kindlasti arvestada vedeliku viskoossusega, mis sõltub lahustunud ainete sisaldusest. Näiteks kontsentreeritud suhkrulahus on üsna viskoosne ja aeglustab märkimisväärselt voolu.
Jens Jønsson

Jens Jønsson (sündinud 10. jaanuaril 1993 Aarhusis) on Taani jalgpallur, kes mängib poolkaitsjana Kreeka kõrgliigaklubis Ateena AEK ja Taani jalgpallikoondises.
Ta alustas klubikarjääri Taani klubis AGF. Taani kõrgliigas debüteeris ta 2011. aastal.
Aastatel 2016–2020 mängis ta Türgi kõrgliigaklubis Konyaspor, kellega võitis 2017. aastal Türgi karika ja Türgi superkarika.
2020. aasta augustis sõlmis ta kaheaastase lepingu äsja Hispaania kõrgliigasse tõusnud Cádiziga.
2022. aasta juuli sõlmis ta nelja-aastase lepingu Ateena AEK-iga.
2016. aasta suveolümpiamängude jalgpalliturniiril osales Jønsson Taani olümpiameeskonna koosseisus. Taani jalgpallikoondises tegi ta debüüdi 11. novembril 2020 sõprusmängus Rootsi vastu.
Álvaro Negredo

Álvaro Negredo Sánchez (sündinud 20. augustil 1985 Madridis) on Hispaania jalgpallur, kes mängib ründajana Hispaania kõrgliiga klubis Cádiz.
Ta alustas klubikarjääri Rayo Vallecanos, millega liitus 2001. aastal. Klubi põhimeeskonnas debüteeris ta 2004. aastal Hispaania tugevuselt kolmandas liigas. Aastatel 2005–2007 mängis Negredo Hispaania esiliigas Madridi Reali reservmeeskonnas. Hooajal 2006–07 lõi ta Hispaania esiliigas 18 väravat.
Aastatel 2007–2009 mängis ta Hispaania kõrgliigas Almería ridades. Hooajal 2008–09 lõi ta Hispaania kõrgliigas 19 väravat. Seejärel mängis ta aastatel 2009–2013 Sevillas. Hooaegadel 2010–11 ja 2012–13 oli Negredo Hispaania kõrgliigas resultatiivseim Hispaania mängija (vastavalt 20 ja 25 väravat).
2013. aasta juulis sõlmis ta lepingu Inglismaa kõrgliiga klubiga Manchester City. Ta mängis Citys vaid hooajal 2013–14, mil lõi liigas üheksa väravat ja tuli klubiga Inglismaa meistriks.
Aastatel 2014–2016 mängis ta Hispaania kõrgliigas Valencia ridades. Seejärel naasis ta üheks hooajaks Inglismaale, mängides Valenciast laenul Middlesbrough's. Aastatel 2017–2018 mängis Negredo Türgi kõrgliiga klubis Beşiktaş ja aastatel 2018–2020 Araabia Ühendemiraatide kõrgliiga klubis Al-Nasr.
2020. aasta juulis naasis Negredo Hispaania kõrgliigasse, sõlmides üheaastase lepingu Cádiziga.
Hispaania jalgpallikoondises mängis Negredo aastatel 2009–2013 kokku 21 korda ja lõi kümme väravat. 2012. aastal tuli ta Hispaania koondisega Euroopa meistriks.
Kuradipuu

Kuradipuu ehk mandžuuria araalia ("Aralia elata" (Miq.) Seem. ehk "Aralia mandschuria" Maxim) on araalialiste ("Araliaceae") sugukonda kuuluv väike puu. 
Kirjeldus.
Väike 3–5 meetri kõrgune puu, mille peenikest harunemata tüve katavad tihedalt lühikesed ogad, mille järgi on puu arvatavasti nimetuse saanud. Lehed on suured, kaheli sulgjad, kujult munajad kuni elliptilised. Õied kollakasvalged, asetsevad ebasarikana. Vili on 5-seemneline sinakasmust marjataoline luuvili .
Levik.
Looduslikult kasvab Kirde-Hiinas, Koreas ja Venemaal Kaug-Idas Primorje segametsades. Eestis kasvatatakse parkides ja aedades ilutaimena.
Droog.
Droogina kasutatakse triterpeenseid saponiine sisaldavaid juuri, mida kogutakse sügisel 5–15 aastastelt puudelt.
Kasutamine.
Toimelt sarnane ženšenniga. Kuradipuu juur on füüsilist ja vaimset töövõimet suurendav, immuunsüsteemi tugevdav. Kasutatakse tavaliselt tinktuurina väsimuse, nõrkuse,  madala vererõhu ja depressiivsuse korral. Kuradipuu lehtedel on ka üldergutav toime, kuigi neil on teistsugune saponiine koostis. Kuradipuud lisatakse ka toniseeriva toimega karastusjookidele. 
Ohud.
Tõstab vererõhku ning võib põhjustada uinumis ja unehäireid.
Teised liigid.
Teiste araalialiikide hulgas kuradipuule oma omaduste poolest väärilist ei leidu. Üksnes Põhja-Ameerikas kasvaval "Aralia hispida"’l on mõningane toniseeriv toime.
Saara Kirjastus

Saara Kirjastus (OÜ Saarakiri) on 2002. aastal Türil asutatud ja tegutsev kirjastus, mis loodi eelkõige käsitööalaste õppematerjalide ja raamatute kirjastamiseks. 2019. aasta veebruaris valmis kirjastuse tänapäevane foto- ja videostuudio. 
Kirjastamine.
Kirjastatavate trükiste valik hakkas aga kohe pärast kirjastuse asutamist jõudsalt kasvama: käsitööraamatute kõrval on välja antud ka jutu- ja pildiraamatuid, visiitkaarte, reklaamtrükiseid, plakateid. Kirjastatakse ajakirja Maale, temaatilisi brošüüre ja kohalikke infolehti.
Saara kirjastuse käsitööraamatute ja õppematerjalide vastu valitseb ka rahvusvaheline huvi, mistõttu antakse fundamentaalsemad teosed lisaks eesti keelele välja ka inglise keeles.
Saara kudumiskool.
Saara kirjastuse kudumiskool töötab ööpäev ringi ja aasta läbi, kuna tegu on veebi üles pandud koolitusvideotega. Igas videos on üks töövõte, mida on Eestis osatud juba 150 aasta eest, aga mida on väga tore kasutada ka tänapäeval. Õppur saab teada, kuidas meisterdada näiteks Kihnu vitsa, träpsurida, kadrikseid, maokirja, kuidas kirjata, vikeldada, roosida jne.
Saara käsitöökool.
Kui kudumiskoolis saab õppida töövõtteid, siis käsitöökoolis saab õppida, kuidas:
Õpetajatena tegutsevad oma ala läbi ja lõhki tundvad käsitöömeistrid ja õpetajad – needsamad inimesed, kes on oma aastatepikkuse töö tulemusena Saaras käsitööraamatu välja andnud.
Käsitöökoolis õpitust, töövahenditest, töövõtetest ja valminud käsitööesemetest saab piltidega ülevaate käsitöökooli blogist.
Käsitöökursusi toimub Saaras peaaegu aasta läbi, suviti korraldatakse Saara suvekooli.
Saara e-pood.
E-poes müüakse nii kirjastuses välja antud õppe- ja kultuuriloolisi käsitööraamatuid kui ka käsitöömaterjale ja -vahendeid.
Loomingulised juhid.
Saara kirjastuse juhataja ja ühtlasi disainer on Anneli Kenk, käsitööraamatute toimetaja on Anu Pink.
Kokkai

Kokkai (jaapani keeles 国会) on Jaapani kahekojaline parlament, mis jaotub alam- ehk esindajatekojaks (衆議院, "Shūgii") ja ülem- ehk nõunikekojaks (参議院, "Sangiin").
Jaapani parlament kogunes esimest korda 1890. aastal Meiji põhiseaduse jõustumise järel, kuid sai praeguse kuju 1947. aastal vastu võetud uue põhiseadusega.
Parlamendi mõlemad kojad valitakse otse paralleelvalimistega. Kokkais on kokku 713 saadikut, neist 248 ülemkojas ja 465 alamkojas. Mõlema koja istungid toimuvad parlamendihoones (国会議事堂, "Kokkai-gijidō"), mis asub Tōkyō Chiyoda eriringkonna Nagatachō osas.
Lisaks seadusandlikele ülesannetele kinnitab parlament ametisse ka Jaapani peaministri.
Bażanowice

Bażanowice (tšehhi keeles "Bažanovice", saksa keeles "Bazanowitz") on küla Poolas Sileesia vojevoodkonnas Cieszyni maakonnas Goleszówi vallas. Bażanowice asub Tšehhi piirist umbes 3,5 km kaugusel, Cieszyni kesklinnast umbes 5,5 km idas.
Dzięgielów

Dzięgielów (tšehhi keeles "Děhylov", saksa keeles "Dzingelau") on küla Poolas Sileesia vojevoodkonnas Cieszyni maakonnas Goleszówi vallas. Dzięgielów asub Tšehhi piirist ligi 2 km kaugusel.
Puńców

Puńców (tšehhi keeles "Puncov", saksa keeles "Punzau") on küla Poolas Sileesia vojevoodkonnas Cieszyni maakonnas Goleszówi vallas. Puńców asub Tšehhi piirist natuke vähem kui 1 km kaugusel.
Paczółtowice

Paczółtowice on küla Poolas Väike-Poola vojevoodkonnas Krakówi maakonnas Krzeszowice vallas. Paczółtowice asub Krakówi kesklinnast umbes 24 km lääneloodes.
Küla on esmamainitud 1335. aastal.
Obłazy Ryterskie

Obłazy Ryterskie on küla Poolas Väike-Poola vojevoodkonnas Nowy Sączi maakonnas Rytro vallas. Obłazy Ryterskie asub Slovakkia piirist umbes 6 km kaugusel.
Küla on esmamainitud 1630. aastal.
Szczyrzyc

Szczyrzyc on küla Poolas Väike-Poola vojevoodkonnas Limanowa maakonnas Jodłowniki vallas. Szczyrzyc asub Limanowast umbes 19 km lääneloodes ja Krakówist ligikaudu 35 km lõunakagus.
Szczyrzyc sai linnaõigused 1416. aastal, kuid kaotas need enne 1499. aastat.
Szczyrzyc on turismisihtkoht ja puhkekeskus, seal asub 1620. aasta paiku rajatud tsistertslaste klooster. Külas on õllepruulikoda.
Šagrään-helerai

Šagrään-helerai ("Leucoraja fullonica") on railiste liik railaste sugukonnast.
Šagrään tähendab karestatud päevitamata nahka, tüüpiliselt on see värvitud roheliseks ning on tehtud haide või raide nahast. Üks ingliskeelseid liiginimesid "fuller's ray"" ('vanutaja rai') tuleneb instrumendist, mida kasutavad vanutajad, et töödelda riiet, ning mis viitab tema karmile, karedale ja okkalisele seljale.
Morfoloogia.
Šagrään-helerai seljauime plaat on pigem laiem kui pikem. Eesmine marginaal on nõgus ning lainetamatu ning umbes kolmandiku võrra pikem tagumisest. Ninamik on tal koonusekujuline ja terav. Saba on plaadist lühem ning sellel asetsevad kaks väikest, ühesuurust seljauime koos algelise sabauimega. Silmad ja suu on suured, hambad on teravad; ülalõualuul on umbes 64 ja alalõualuul umbes 56 hammast. Ülemine kehapind on kareda ja karmi tekstuuriga koos suurte ogadega ninamikul, silmade ümbruses ja õlal. Alates selja keskosast jookseb kaks viiekümnelist selgroolülide rida, mis ulatuvad esimese seljauime taha, Selgroolülid puuduvad esimese ja teise seljauime vahel. Alumine pind on sile, välja arvatud plaadi eesmine äär, saba alus ja saba ise. Tema värvus on ülikonna hall või pruun, väikeste tumedate täpikestega ülemisel kehapinnal ning valgemad täpikesed alumisel kehapinnal. Ta kasvab kuni 120 cm pikkuseks.
Levik ja elupaik.
Seda liiki esineb suhteliselt külmades vetes mandrinõlvadel 30–550 m sügavusel. Kõige sagedamini leidub teda 200 m sügavuselt, aga lõunapoolsemates piirkondades leidub teda sügavamalt. Ta eelistab liivaseid ja ilmselt ka kiviseid elupaiku. Teda leidub Atlandi ookeani idaosas, Venemaal, Murmanskist läbi Norra, Lõuna-Islandi, Fääri saarte, Keldi mere, Põhjamere põhjaosa ja Skagerraki, Maroko põhjaosani, kaasa arvatud (harva) Vahemere lääneosas ning Madeira saarte lähistel. Inglismaa ja Walesi madalates vetes teda aga pole.
Toitumine.
Šagrään-helerai toitub mitmetest bentose liikidest, enamjaolt kaladest, aga ka koorikloomadest. Nagu teisedki raid, on tema paljunemine ovipaarne; munakapslid on merevaigu värvi ning pikliku kujuga, pikkade jäikade sarvedega igas nurgas. Üks sarvepaaridest on pikem kui kapsel ise. Kapsel on 7,5–9,9 cm pikk ja 4,5–4,7 cm lai. 
Majanduslik tähtsus.
Ajalooliselt on seda railiiki peetud toidukalana väheväärtuslikuks. Kommertsiaalselt püütakse teda õngejadade ja traalnootadega.
Malle Blumenau

Malle Blumenau (26. juuni 1953 – 8. detsember 2020) oli eesti munitsipaalametnik ja -poliitik.
Ta lõpetas 1979. aastal Tartu Riikliku Ülikooli rahanduse ja krediidi eriala ning asus tööle Tartu linna rahandusosakonnas, kus ta täitis esmalt ökonomisti ja hiljem Tartu toitlustusametis plaaniosakonna juhataja kohuseid. 
Alates 1990. aastast on Malle Blumenau töötanud Tartu ettevõtluse osakonnas, algul peaspetsialistina ning alates 1998. aasta septembrist kuni 2020. aasta veebruarini oli ta ettevõtluse osakonna juhataja. 
Blumenau on olnud eestvedaja mitmele suurele projektile: ettevõtluse nädal, ühisturundusprojekt "Maitsev Tartu", rahvusköökide kuu, Tartu toidufestival, käivitanud projekti "Tartu – hea teenindusega linn". Ta on korraldanud kakskümmend korda Tartu Hansalaata ning on olnud Kevadlaada, Maarjalaada ja Jõululaada algataja ja korraldaja.
Kuulus Reformierakonda ja kandideeris korduvalt nii Tartu linnavolikokku kui Riigikokku.
Sotsiaal- ja solidaarsusmajandus

Solidaarsusmajandust on defineeritud erinevalt, kuid kõik definitsioonid maailmas sisaldavad neid ühendavaid põhimõttelisi printsiipe, nagu solidaarsus, jätkusuutlikkus, õiglus igas mõõtmes, osalusdemokraatia ja pluralism. Sotsiaal- ja solidaarsusmajandus terminit on kasutatud, et viidata majandustegevuse vormidele, mis prioriseerivad sotsiaalseid ja tihti keskkondlikke eesmärke ning hõlmab tootjaid, töölisi, tarbijaid ja kodanikke kes tegutsevad solidaarselt ja kollektiivselt. See tähendab töötajate ja kogu ühiskonna suuremat kaasatust, pidades silmas laiemat ühiskondliku kasu ja vastustustundlikku tarbimist, et vähendada vaesust ja saavutada õiglasem ühiskond kogu maailmas. Sotsiaal- ja solidaarsusmajanduse aluseks on sotsiaalne innovatsioon mis on orienteeritud kapitalistliku süsteemi vigade parandusele ning toetub kooperatiivse filosoofia eestvedajate, nagu Robert Owen, Henri de Saint Simon, Charles Fourier ja Pierre-Joseph Proudhon (kes olid tuntud ka kui utopistlikud sotsialistid), kontseptsioonidele.
Marmorjas veiseliha

Marmorjas veiseliha on liha, mis sisaldab mitmesugustes kogustes lihasesisest rasva, andes sellele marmoriga sarnase välimuse. Kuid seda liha hinnatakse üldjuhul mitte tema välimuse järgi, vaid õrna, tavalise veiseliha jaoks iseloomutu maitse järgi.
Marmorlus on lihasesisene rasv, mis koosneb polüküllastumata, monoküllastumata ja küllastunud rasvadest. See on veiseliha kvaliteedi iseloomustamisel peamine omadus ja oluline tegur veiseliha hinna määramiseks. Marmoreerida saab ainult veiseliha, kuigi petturid on suutnud naiivsetele ja mitteteadlikele inimestele müüa ka marmoriseeritud sea- või lambaliha.
Tootmine.
Marmoriseerimise astme määravad nii veise geneetika kui ka toitumine. Üldiselt on Wagyu tõugu veiste lihas parem marmoriseerimise tase kui teistel tõugudel. Marmoriseerimise eesmärgil kasvatatavate tõugude toitmisel lähtutakse tasakaalustatud toitumisest, tähtis on piisava süsivesikute, rasvade ja valgu koguse tagamine toidus. Sellisel täisväärtuslikul toitumisel on veiselihale väga positiivne mõju. Rasv muudab liha pehmemaks ja kergemini näritavaks, kuna selline liha sisaldab vähem lihaskiude ja kollageeni. See vähendab vajaliku närimise hulka, mis põhjustab toidu kiiremat lagunemist ja suuremat lõhna eraldumist. Uuringud on näidanud, et marmoriseeritud veiselihal on 10 protsenti rohkem lihasesisest rasva ja tema maitsetugevus on märkimisväärselt suurem.
Kvaliteedi hindamine.
Kvaliteedi hindamisel võetakse arvesse väga paljusid tegureid, alustades liha hellusest, mahlakusest ja maitsest ning lõpetades nähtavate rasvakihtide jaotusega. Liha küpsust hinnatakse füsioloogilise vanuse järgi – selle näitajad on luu omadused, kõhre luustumine, ribilihase värvus ja tekstuur. Vananedes muutub kõhr luuks, lahja värv tumeneb ja tekstuur muutub vanuse kasvades jämedamaks. Lahjat värvi ja tekstuuri võivad mõjutada ka muud veise surmajärgsed tegurid. Veiseliha marmoriseerituse taset hinnatakse 0–9 pallise süsteemiga, kus 0 tähendab, et liha ei ole marmoriseeritud ning 9 tähendab, et liha on väga hästi marmoriseeritud.